open-index/open-wikipedia-markdown huggingface dataset:
శిల్పా చక్రవర్తి

**శిల్పా చక్రవర్తి** తెలుగు యాంకర్, మోడల్, నటి. ఆమె బిగ్‌బాస్‌ సీజన్‌ 3 (2019) లో పాల్గొన్నది.

## జననం & విద్యాభాస్యం
శిల్పా చక్రవర్తి 1985, మే 15న హైదరాబాదులో జన్మించింది. ఆమెది బెంగాలీ బ్రాహ్మణ కుటుంబం, తండ్రి రైల్వే ఉద్యోగి కావడంతో వారి కుటుంబం ఇక్కడే స్థిరపడింది. ఆమె విద్యాభాస్యం సికింద్రాబాదు లోని రైల్వే స్కూల్, కాలేజ్ లో పూర్తి చేసింది. శిల్పా మంచి కథక్ నృత్యకారిణి. 

## సినీ రంగం \ యాంకరింగ్
శిల్పా చక్రవర్తి విద్యాభాస్యం పూర్తి చేశాక యాంకరింగ్ వైపు మొగ్గు చూపింది. తొలిసారిగా ఆమె ఈటీవీలో 2010లో "వావ్" గేమ్ షో ద్వారా వ్యాఖ్యాతగా అడుగు పెట్టింది. ఆమెలో కంటే కూతుర్నే కనాలి సీరియల్ ద్వారా నటిగా మారింది.

## టివి షో'స్
#'వావ్' గేమ్ షో (2010)
#కంటే కూతుర్నే కనాలి 
#డాన్స్ బేబీ డాన్స్ 
#భలే జోడి

## మూలాలు

వర్గం:1985 జననాలు
వర్గం:హైదరాబాదు జిల్లా సినిమా నటీమణులు
వర్గం:టెలివిజన్ నటీమణులు
వర్గం:టెలివిజన్ వ్యాఖ్యాతలు
సంకుసాల నృసింహకవి

**సంకుసాల నృసింహకవి** సా.శ.14వ శతాబ్దానికి చెందిన తెలుగు కవి. అతను రచించిన *కవి* *కర్ణ రసాయనము* అనే ప్రౌఢ ప్రబంధ కావ్యము ప్రసిద్ధమైన రచన.

## జీవిత విశేషాలు

### స్వగ్రామ వివాదం
అతని ఇంటిపేరు "సంకేసుల" అనే ఊరి పేరు ఆధారంగా వచ్చినదని భావిస్తారు. కానీ రాయలసీమలో ముఖ్యంగా కడప, కర్నూలు జిల్లాలలో ఆ పేరుతో గ్రామాలు అనేకం ఉన్నాయి. కనుక అతను ఏ గ్రామానికి చెందినవాడో నిర్థారించలేదు. అతని జన్మస్థలం కడప జిల్లాలోని పులివెందుల గ్రామంలోని సుంకేసాల అని వేటూరి ప్రభాకర శాస్త్రి నిర్థారించారు. దీనికి కారణం ఆ గ్రామంలోని నృసింహాలయ గోడపై ఉన్న శాసనంలో అతను "కవి కర్ణరసాయన" గ్రంథం దానంగా యిచ్చినట్లు ఉంది. ఇతనిని సంకుసాల నరసింహ కవి అని కొందరు పేర్కొంటారు.

### కవి కాలం వివాదం
అతను తాళ్లపాక అన్నమాచార్యుని కుమారుడని ఒక నమ్మకం ప్రజల్లో ఉండేది. దీనిని వేటూరి వారి **అన్నమాచార్య చరిత్ర** లో రెండు ఆధారాలు చూపించారు. ఒకటి తెనాలి రామకృష్ణకవి చాటువు రెండవది తాళ్ళపాక చిన్నన్న కృత **అష్టమహిషీ కల్యాణం** అనేపీఠిక. అతను శ్రీ కృష్ణదేవరాయలకు సమకాలికుడని చాలామంది విమర్సకులు అంగీకరిస్తే రాళ్ళపల్లి అనంతకృష్ణశాస్త్రిగారు ఈయన సా.శ.14వ శతాబ్దమునకు చెందినవారని ఈయను తాళ్ళపాక అన్నమాచార్యకు సంబంధములేదని ఈయని పలు నిరూపణలు చేసారు.

అతను రాసిన ప్రౌఢ ప్రబంధ రచన **కవి కర్ణరసాయనము**. ఇది అల్లసాని పెద్దన వ్రాసిన మను చరిత్రము వలె ఒక ప్రబంధ రచన. నృసింహకవి తానే శాఖాబ్రాహ్మణు డైనదిగానీ లేక బ్రాహ్మణు డైనది గానీ ఎక్కడా పేర్కొనలేదు. అందువలన నృసింహకవి ఏ కులస్థుడైనదీ చెప్పుటకు వీలులేదు. ఇతను తన రచలలలో ఇష్టదేవతా స్తోత్ర పాఠముల ఆధారంగా నియోగి బ్రాహ్మణుడని నమ్మవలసి ఉంది. ఎందుకనగా తన రచనలలో మొదట విష్ణుని, పిమ్మట బ్రహ్మను, శంకరుని, వినాయకుని, సరస్వతిం బ్రార్థించెను. ఇది స్మార్తులుగా నుండు బ్రహ్మ క్షత్రియులు చేయు స్తోత్ర ప్రక్రియయై యున్నది. కాని భట్టు పరాశర శిష్యుండ నని చెప్పుకొనుటచే యితఁడు అల్లసాని పెద్దనవలె స్మార్తుడై వుండ వచ్చును. వైష్ణవేష్టి చేసికొని రామానుజ సిద్ధాంత ప్రధానుడై యుండిన నియోగి యని అని మరికొందరి అభిప్రాయము.

### రచనలు
ఈకవి కర్ణరసాయనము కావ్యానికి ఇప్పటివరకు మూడు ముద్రిత ప్రతులు ఉన్నాయి. అవి:

# పువ్వాడ వేంకటరావు పంతులు వర్తమాన తరంగిణీ ముద్రాక్షరశాలలో ముద్రించిన మొదటి ప్రతి (1885). 
# ఉత్పల వేంకటనరసింహాచార్యులచే పరిష్కరించబడిన వావిళ్ళ వారి రెండవప్రతి (1916). 
# మోచర్ల రామకృష్ణయ్య సంపాదకవిత్వంలో వెలువడిన సాహిత్య అకాడమీ ప్రతి మూడవది (1967).

మొదటి ప్రతిలో సంకుసాల అనిలేదు. రెండు మూడు ప్రతుల్లో సంకుసాల నరసింహకవి అనే ఉంది. వేటూరి ప్రభాకరశాస్త్రి గారు అన్నమాచార్య చరిత్రకు వ్రాసిన పీఠికలో లక్షణకర్తలు తమ లక్షణ గ్రంథాల్లో కవి కర్ణరసాయన పద్యాలను లక్ష్యాలుగా వాడుకున్న సందర్భాలలో ఇతనిని సుంకసాల నరసింగన్న అని పేర్కొన్నట్లు వ్రాసారు. ఈ కావ్య మొదటి ముద్రిత ప్రతికి రెండవ ముద్రిత ప్రతికి మధ్యకాలంలో కందుకూరి వీరేశలింగం పంతులు గారు **కవుల చరిత్ర** అనే ద్వితీయ సంపుటం (1887) లో ఈ కవిని సంకుసాల నరసింహకవి గానే పేర్కొన్నాడు. అంతే కాక ఈ కావ్యానికి జూలూరి అప్పయ్య పండితుడు వ్రాసిన వ్యాఖ్యానము మద్రాసు ప్రాచ్య లిఖిత భాండాగారములో (D 453, 454) లో ఉంది.

## మూలాలు
* 1981 భారతి మాసపత్రిక. వ్యాసము:సంకుసాల నరసింహకవి కొన్ని చారిత్రక సత్యములు. వ్యాసకర్త:డా.జి.చలపతి.
* కవి కర్ణరసాయనము.

వర్గం:తెలుగు కవులు
జి. వి. జి. కృష్ణమూర్తి

**గాలి వెంకట గోపాల కృష్ణమూర్తి** (జీవీజీ కృష్ణమూర్తి) ఆంధ్రప్రదేశ్ రాష్ట్రానికి చెందిన సీనియర్ న్యాయవాది. ఆయన కేంద్ర ఎన్నికల సంఘం మాజీ కమిషనర్. జీవీజీ 1993 అక్టోబరు 1 నుంచి 1996 సెప్టెంబరు 6 వరకు ఎన్నికల కమిషనర్‌గా వ్యవహరించాడు. 

## జీవిత విషయాలు
జీవీజీ కృష్ణమూర్తి 1935 నవంబరు 19లో ఆంధ్రప్రదేశ్ రాష్ట్రం, ప్రకాశం జిల్లా చీరాలలో జన్మించాడు. ఆయన చీరాలలోని ఎన్‌ఆర్‌పీఎం పాఠశాలలో చదివాడు. జీవీజీ గుంటూరు ఏసీ కళాశాలలో డిగ్రీ చదివాడు, ఆంధ్రా యూనివర్సిటీలో న్యాయశాస్త్రం పూర్తి చేసి గోల్డ్‌ మెడల్ అందుకున్నాడు. ఆనారోగ్య సమస్యలతో బాధపడుతున్న ఆయన ఢిల్లీలోని స్వగృహంలో 2021, ఏప్రిల్ 14న మరణించాడు.

## మూలాలు

వర్గం:ప్రకాశం జిల్లా న్యాయవాదులు
వర్గం:1935 జననాలు
వర్గం:2021 మరణాలు
వర్గం:ప్రకాశం జిల్లాకు చెందిన ప్రభుత్వ ఉద్యోగులు
భూత్పూర్ పురపాలకసంఘం

**భూత్పూర్‌ పురపాలకసంఘం**, తెలంగాణ రాష్ట్రం, మహబూబ్ నగర్ జిల్లాకు చెందిన ఒక పట్టణ స్థానిక స్వపరిపాలన సంస్థ. భూత్పూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గం లోని దేవరకద్ర శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న భూత్పూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
భూత్పూర్‌ చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 95 కిలోమీటర్ల దూరంలో, జిల్లా కేంద్రం మహబూబ్ నగర్ నుండి 59 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం మంది కాగా, అందులో మంది పురుషులు, మంది మహిళలు ఉన్నారు. గృహాలు ఉన్నాయి. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 10 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం ఎస్. బస్వరాజ్ గౌడ్ చైర్‌పర్సన్‌గా, కెంద్యాల శ్రీనివాస్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### 2020 వార్డు కౌన్సిలర్లు

# ముఢావత్ బాలకోటి
# డెగావత్ వసంత
# టి. శ్రీనివాస్ రెడ్డి
# గడ్డం నాగమ్మ
# కృష్ణవేణి
# రామకృష్ణ
# కెంద్యాల శ్రీనివాస్ (వైస్ చైర్‌పర్సన్‌)
# తైసీన్ ఫాతీమా
# ఎల్. సూర్యకళ
# ఎస్. బస్వరాజ్ గౌడ్ (చైర్‌పర్సన్‌)

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 10 వార్డుల్లో 7 స్థానాల్లో కాంగ్రెస్,  బీఆర్‌ఎస్ 1, బీజేపీ 2 స్థానాల్లో విజయం సాధించారు.

## మూలాలు

## వెలుపలి లంకెలు
* భూత్పూర్‌ పురపాలక సంఘ అధికారిక వెబ్సైటు 

వర్గం:మహబూబ్ నగర్ జిల్లా పురపాలక సంఘాలు
వర్గం:2018 స్థాపితాలు
జడ్చర్ల పురపాలకసంఘం

**జడ్చర్ల పురపాలకసంఘం**, తెలంగాణ రాష్ట్రం, మహబూబ్ నగర్ జిల్లాకు చెందిన ఒక పట్టణ స్థానిక స్వపరిపాలన సంస్థ. బాదేపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబ్‌నగర్ లోక్‌సభ నియోజకవర్గం లోని దేవరకద్ర శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న బాదేపల్లి, 2015లో పురపాలక సంఘంగా ఏర్పడింది.

## భౌగోళికం
బాదేపల్లి 10.37 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 81 కిలోమీటర్ల దూరంలో, జిల్లా కేంద్రం మహబూబ్ నగర్ నుండి 17 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 32598 మంది కాగా, అందులో 16383 మంది పురుషులు, 16215 మంది మహిళలు ఉన్నారు. 9226 గృహాలు ఉన్నాయి. ఇది పరిపాలనా పరంగా మునిసిపాలిటీ 20 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 10 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021, ఏప్రిల్ 30న జరిగిన పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# షేహిమినాజ్
# బుక్క మహేష్
# సతీష్
# శంకర్
# నవనిత
# రమేష్
# ఉమాదేవి
# లక్ష్మీ
# చైతన్య చౌహన్
# కుమ్మరి రాజు
# లక్ష్మి బికెఆర్
# రఘురామ్ గౌడ్
# నందకిశోర్
# పుష్పలత
# సారిక
# లలిత
# చైతన్య
# రహిమోదిన్
# సజిదా సూల్తానా
# శ్రావణి శ్యాం
# వి. హరిత
# శ్రీశైలమ్మ
# ఉమా శంకర్
# కొట్ల ప్రశాంత్ రెడ్డి
# లత
# శశికిరణ్
# విజయ్

## మూలాలు

## వెలుపలి లంకెలు
* బాదేపల్లి పురపాలక సంఘ అధికారిక వెబ్సైటు 

వర్గం:మహబూబ్ నగర్ జిల్లా పురపాలక సంఘాలు
వర్గం:2015 స్థాపితాలు
చందు (దర్శకుడు)

**చందు** (**సత్తి చంద్రశేఖర్ రెడ్డి**) తెలుగు సినిమా దర్శకుడు, నిర్మాత, స్క్రీన్ ప్లే రచయిత.

## జీవిత విషయాలు
చందు 1975, అక్టోబరు 17న ఆంధ్రప్రదేశ్ లోని తూర్పు గోదావరి జిల్లా, కాకినాడ సమీపంలోని వెదురుపాక గ్రామంలో జన్మించాడు. రాజమండ్రిలోని సెయింట్స్, ఎస్‌కెవిటి ఉన్నత పాఠశాలలో చదువుకున్నాడు.

## సినిమారంగం
2003లో రాంప్రాసాద్ దర్శకత్వం వహించిన *[[కళ్యాణ రాముడు (2003 సినిమా)|కళ్యాణ రాముడు]]*, 2004లో వి. వి. వినాయక్ దర్శకత్వం వహించిన *[[సాంబ (సినిమా)|సాంబ]]* సినిమాలకు అసిస్టెంట్ డైరెక్టర్‌గా తన సినిమారంగ ప్రస్థానాన్ని ప్రారంభించాడు. 2005లో ఎస్.పి. ఎంటర్‌టైన్‌మెంట్స్ బ్యానరులో శ్యామ్ ప్రసాద్ నిర్మించిన *[[టెన్త్ క్లాస్]]* సినిమాకు చందు తొలిసారిగా దర్శకత్వం వహించాడు. ఇది 2006లో విడుదలై బాక్సాఫీస్ వద్ద విజయవంతమైంది. తరువాత 2007లో *నోట్ బుక్* సినిమాకి దర్శకత్వం వహించాడు. సంగీత దర్శకుడు కోటి కుమారుడు రాజీవ్ ఈ సినిమాతో హీరోగా పరిచయమయ్యాడు. 2013లో *[[ప్రేమ ఒక మైకం]]* సినిమాకి దర్శకత్వం వహించాడు.

## సినిమాలు
; దర్శకుడిగా
* *[[టెన్త్ క్లాస్]]* (2006)
* *నోట్ బుక్* (2007)
* *[[ప్రేమ ఒక మైకం]]* (2013)

; అసిస్టెంట్ డైరెక్టర్‌గా
* *[[కళ్యాణ రాముడు (2003 సినిమా)|కళ్యాణ రాముడు]]* (2003)
* *[[సాంబ (సినిమా)|సాంబ]]* (2004)

## మూలాలు

వర్గం:1975 జననాలు
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
సజ్జా తేజ

**తేజ సజ్జా** (జననం 1995 ఆగస్టు 23) తెలుగు సినిమా నటుడు. ఆయన 1998లో చూడాలని ఉంది చిత్రం ద్వారా బాల నటుడిగా సినీరంగానికి పరిచయమయ్యాడు. 2019లో ఓ బేబీ సినిమాతో క్యారెక్టర్‌ ఆర్టిస్ట్‌గా రీ-ఎంట్రీ చేశాడు. 2021లో వచ్చిన జాంబీ రెడ్డి చిత్రం ద్వారా పూర్తి స్థాయిలో ఆయన హీరోగా నటించాడు.

## జననం, విద్యాభాస్యం
తేజ 1995 ఆగస్టు 23న జన్మించాడు. ఆయన బేగంపేటలోని ది హైదరాబాద్ పబ్లిక్ స్కూల్‌లో పాఠశాల విద్యను అభ్యసించాడు. సజ్జా చాలా చిన్న వయసులోనే బాలనటిగా తెలుగు చిత్ర పరిశ్రమలోకి ప్రవేశించి అనేక విజయవంతమైన సినిమాలలో నటించాడు.

## నటుడిగా

### టెలివిజన్

## అవార్డులు & నామినేషన్లు

## మూలాలు

వర్గం:1994 జననాలు
వర్గం:తెలుగు సినిమా నటులు
వర్గం:తెలుగు సినిమా బాలనటులు
వర్గం:హైదరాబాదు జిల్లా సినిమా నటులు
వర్గం:జీవిస్తున్న ప్రజలు
చంద్రభాగ దేవి

**చంద్రభాగ దేవి**భరతనాట్య కళాకారిణి, నాట్యగురువు. ఈమె తన భర్త యు.ఎస్.కృష్ణారావుతో కలిసి అనేక ప్రదర్శనలు ఇచ్చింది.
## విశేషాలు
ఈమె దక్షిణ కన్నడ జిల్లా పుత్తూరులో రామానందరాయ్ పడుకోనె, సీతాదేవి పడుకోనె దంపతులకు 1921, ఆగష్టు 11వ తేదీన జన్మించింది. ఈమె రసాయనశాస్త్రంలో బి.ఎస్.సి. డిగ్రీ చదివింది. శివరామ కారంత్ వద్ద ఫ్రీస్టైల్ నృత్యం అభ్యసించింది. 1943లో తన భర్త యు.ఎస్.కృష్ణారావుతో కలిసి తంజావూరులో పందనల్లూర్ మీనాక్షి సుందరం పిళ్ళై వద్ద భరతనాట్యంలో శిక్షణ పొందింది. ఆ కాలంలో ఒక బ్రాహ్మణ యువకుడు కాని, యువతి కాని భరతనాట్యం నేర్చుకోవడం నిజంగా ఒక సాహసోపేతమైన చర్య. అనేక ప్రతికూల పరిస్థితులను ఎదుర్కొని ఈ దంపతులు భారతీయ శాస్త్రీయ నృత్యంలో ఒక ఉత్కృష్టమైన జంటగా నిలదొక్కుకున్నారు. ఈ జంట మద్రాసులోని మ్యూజియమ్‌ థియేటర్లో 1944లో తొలి ప్రదర్శన గావించారు. తరువాత వీరు దేశవిదేశాలలో 1500కు పైగా జంటగా ప్రదర్శనలు ఇచ్చారు. 
thumb|left|250px|శృతి ముఖచిత్రంపై చంద్రభాగ దేవి దంపతుల నృత్య భంగిమ రతీ మన్మథ, రాధాకృష్ణ, ది టెంప్టేషన్ ఆఫ్ బుద్ధ, రాణి శాంతల, గీతాగోవిందం, కామదహనం వంటి సంగీత నృత్యరూపకాలను ఈ జంట ప్రదర్శించింది. 

ఈ జంట భరతనాట్యానికి ప్రాచుర్యాన్ని కల్పించింది. న్యూయార్క్, లండన్, హాంగ్ కాంగ్, హవాయ్, సింగపూర్ వంటి ప్రదేశాలలో ఉపన్యాసాలు, ప్రదర్శనలు ఇచ్చారు. 1942లో వీరు బెంగళూరులో మహామాయ అనే నృత్య పాఠశాలను స్థాపించారు. వీరి వద్ద నాట్యం నేర్చుకున్న కళాకారులు ప్రపంచం నలుమూలలా విస్తరించి ఉన్నారు. వీరి వద్ద శిక్షణ పొందిన వారిలో ఇంద్రాణి రెహమాన్, సోనాల్ మాన్ సింగ్, సుధారాణి, ప్రతిభా ప్రహ్లాద్, రేవతి సత్యు, ఆశాగోపాల్, శారదారుద్ర, దీప్తి దివాకర్ మొదలైన వారున్నారు. ఈమె 1973 నుండి 1977 వరకు భారతీయ విద్యాభవన్‌లో నాట్యంలో ప్రొఫెసర్‌గా పనిచేసింది. కర్ణాటక సంగీత నృత్య అకాడమీ అధ్యక్షురాలిగా కొంతకాలం పనిచేసింది.

## రచనలు
* గజ్జెయ హెజ్జె నుడి : కళా యాత్రెయ ప్రవాస చరిత్రె
* ఎ పనోరమా ఆఫ్ ఇండియన్ డ్యాన్స్ (యు.ఎస్.కృష్ణారావుతో కలిసి)
* నృత్యకళె (యు.ఎస్.కృష్ణారావుతో కలిసి)
* అభినయకళె (యు.ఎస్.కృష్ణారావుతో కలిసి)
* ఆధునిక భారతదల్లి నృత్యకళె (యు.ఎస్.కృష్ణారావుతో కలిసి)
* విష్ణు నారాయణ భక్త కాండె మొదలైనవి.

## పురస్కారాలు
* సంగీత నాటక అకాడమీ అవార్డు (1987)
* రాష్ట్ర అవార్డు (1985)
* కళాభారతి అవార్డు (1986)
* శాంతలా అవార్డు 
* ఇ.కృష్ణ అయ్యర్ స్మారక బంగారు పతకం

## మరణం
ఈమె 1997, ఏప్రిల్ 14వ తేదీన బెంగళూరులో తన 75వ యేట మరణించింది.

## మూలాలు

వర్గం:1921 జననాలు
వర్గం:1997 మరణాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:సంగీత నాటక అకాడమీ అవార్డు గ్రహీతలు
గజ్వేల్ పురపాలకసంఘం

**గజ్వేల్ పురపాలకసంఘం**, తెలంగాణ రాష్ట్రం, సిద్ధిపేట జిల్లాకు చెందిన ఒక పట్టణ స్థానిక స్వపరిపాలన సంస్థ. గజ్వేల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోక్‌సభ నియోజకవర్గం లోని గజ్వేల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న గజ్వేల్, 2012లో పురపాలక సంఘంగా ఏర్పడింది. ప్రజ్ఞాపూర్, ముత్రాజ్‌పల్లి, క్యాసారం మొదలైన గ్రామపంచాయితీలు; రాజిరెడ్డిపల్లి, సంగుపల్లి, సంగాపూర్, లింగరాజ్ పేట, గుండన్నపల్లి చిన్న గ్రామాలు కలిపి పురపాలకసంఘం ఏర్పాటుచేశారు.

## భౌగోళికం
గజ్వేల్ 49.00 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 60 కిలోమీటర్ల దూరంలో, జిల్లా కేంద్రం సిద్దిపేట నుండి 45 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న 37,881 జనాభా మొత్తం మంది కాగా, అందులో మంది పురుషులు, మంది మహిళలు ఉన్నారు. 9011 గృహాలు ఉన్నాయి. ఇది పరిపాలనా పరంగా మునిసిపాలిటీ 18 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం నేతిచిన్న రాజమౌళి చైర్‌పర్సన్‌గా, ఎండీ జకీరుద్దీన్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బొగ్గుల చందు
# బొల్లిపల్లి బాలమణి
# మార్కంటి వరలక్ష్మి
# పంబల అర్చన
# చీర్ల శ్యామల
# బబ్బూరి రజిత
# కురకుల శ్రీనివాస్
# ఎండి. జాకియోద్దీన్
# మామిడి విద్యారాణి
# ఎండి. అబ్దుల్ రహీమ్
# గంగిశెట్టి చందన
# వంటేరు నారాయణ రెడ్డి
# షాహనాజ్
# అలవాల బాలేష్
# ఉప్పల మెట్టయ్య
# తలకోక్కుల భాగ్యలక్ష్మి
# దుంబల లక్ష్మి
# ఎన్‌సి. రాజమౌలి
# గుంటుకు శిరీష
# వంటేరు గోపాల్ రెడ్డి

## మూలాలు

## వెలుపలి లంకెలు
* గజ్వెల్ పురపాలక సంఘ అధికారిక వెబ్సైటు

వర్గం:సిద్ధిపేట జిల్లా పురపాలక సంఘాలు
వర్గం:2012 స్థాపితాలు
హుస్నాబాద్ పురపాలకసంఘం

alt=హుస్నాబాద్‌|thumb|హుస్నాబాద్‌
**హుస్నాబాద్ పురపాలకసంఘం**, తెలంగాణ రాష్ట్రం, సిద్ధిపేట జిల్లాకు చెందిన ఒక పట్టణ స్థానిక స్వపరిపాలన సంస్థ. హుస్నాబాద్ పట్టణం దీని ప్రధాన పరిపాలన కేంద్రం. ఈ పురపాలక సంఘం కరీంనగర్ లోక్‌సభ నియోజకవర్గం లోని హుస్నాబాద్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న హుస్నాబాద్, 2011, సెప్టెంబరు 8న పురపాలక సంఘంగా ఏర్పడింది.

## భౌగోళికం
హుస్నాబాద్ 25 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 140 కిలోమీటర్ల దూరంలో, జిల్లా కేంద్రం సిద్దిపేట నుండి 41 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 22099 మంది కాగా, అందులో 11218 మంది పురుషులు, 10881 మంది మహిళలు ఉన్నారు. 5779 గృహాలు ఉన్నాయి. ఇది పరిపాలనా పరంగా మునిసిపాలిటీ 22 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం ఆకుల రజిత చైర్‌పర్సన్‌గా, అయిలేని అనిత వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కొంకట నలినిదేవి
# బోజు రామ
# కోమటి స్వర్ణలత
# ఐలేని అనిత
# పెరుక భాగ్యారెడ్డి
# పున్నం లావణ్య
# చిత్తారి పద్మ
# మైదరబోయిన వేణు
# మైదరబోయిన శ్రీనివాస్
# గోవిండు రవి
# దోడి శ్రీనివాస్
# గుల్ల రాజు
# బొల్లి కల్పన
# భూక్య సరోజన
# అకుల రజిత
# జనగత్న రత్న
# వల్లపు రాజయ్య
# మిర్యాల రమేష్
# బోజ్జ హరీష్
# వాల సుప్రజ

## మూలాలు

## వెలుపలి లంకెలు
* హుస్నాబాద్ పురపాలక సంఘ అధికారిక వెబ్సైటు 

వర్గం:సిద్ధిపేట జిల్లా పురపాలక సంఘాలు
వర్గం:2011 స్థాపితాలు
కిషోర్ కుమార్ పార్థాసాని

**కిషోర్ కుమార్ పార్థాసాని** ** (డాలీ**) తెలుగు సినిమా దర్శకుడు. *[[కొంచెం ఇష్టం కొంచెం కష్టం (సినిమా)|కొంచెం ఇష్టం కొంచెం కష్టం]]*, *[[తడాఖా]]*, *[[గోపాల గోపాల]],* *[[కాటమరాయుడు]]* వంటి సినిమాలకు దర్శకత్వం వహించాడు.

## ప్రారంభ జీవితం
కిషోర్, విజయవాడలో జన్మించాడు. విజయనగరంలో పెరిగాడు. విజయనగరంలోని మహారాజా కాలేజీలో న్యాయవాద విద్యను చదివిన కిషోర్, హైదరాబాదుకు వెళ్ళి సినిమా పరిశ్రమలో చేరి శ్రీను వైట్ల, వి. వి. వినాయక్ లకు సహాయ దర్శకుడిగా పనిచేశాడు.

*2009లో [[సిద్ధార్థ్]] హీరోగా వచ్చిన [[కొంచెం ఇష్టం కొంచెం కష్టం (సినిమా)|కొంచెం ఇష్టం కొంచెం కష్టం]]* సినిమాకి తొలిసారిగా దర్శకత్వం వహించాడు. ఈ సినిమా మంచి సమీక్షలను అందుకుంది.

## సినిమాలు

## మూలాలు

## బయటి లింకులు
* 

వర్గం:విజయనగరం జిల్లా సినిమా రచయితలు
వర్గం:కృష్ణా జిల్లా రచయితలు
వర్గం:కృష్ణా జిల్లా వ్యక్తులు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
హర్ష చెముడు

**హర్ష చెముడు** (వైవా హర్ష) తెలుగు సినిమా నటుడు, యూట్యూబ్ స్టార్, క‌మెడియ‌న్‌, టీవీ వ్యాఖ్యాత. హర్ష యూట్యూబ్ లో "వైవా" వెబ్ సిరీస్ ద్వారా గుర్తింపు తెచ్చుకొని "వైవా హర్ష"గా సినీరంగంలో మంచి గుర్తింపు తెచ్చుకున్నాడు.

## బాల్యం
హ‌ర్ష విశాఖపట్నంలో పుట్టి పెరిగాడు. తండ్రి సత్యనారాయణ విశ్రాంత బ్యాంకు మేనేజ‌రు. తల్లి రమాదేవి గృహిణి. ప‌శ్చిమ గోదావ‌రి జిల్లా న‌ర‌సాపురంకు చెందిన హర్ష కుటుంబం, విశాఖ‌ప‌ట్నంలో స్థిర‌పడింది. అతని చదువంతా విశాఖపట్నం లోనే గడిచింది. నగరం లోని చైతన్య ఇంజనీరింగ్ కాలేజీలో బిటెక్ చదివాడు.

చిన్నప్పుడు అతనికి ఆస్థమా ఉండేది. దాని కోసం వాడిన స్టెరాయిడ్ల వలన అతని బరువు పెరిగిపోయింది. నల్లటి తన శరీరపు రంగు, లావు పట్ల ఆత్మ న్యూనత కలిగినట్లు చెబుతూ, ఆ తరువాత దాని పట్ల తన ఆలోచనలు మారాయనీ, ప్రజలను నవ్వించేందుకు కమెడియన్‌గా మారాననీ చెప్పాడు.

2013 జూలై 11 న అతని తొలి వీడియో *వైవా* విడుదలై మంచి విజయం సాధించింది. 2024 అక్టోబరు నాటికి దానికి 2 కోట్ల 40 లక్షల వ్యూలు వచ్చాయి. ఆ వీడియో విడుదలైన వెంటనే అతనికి సినిమా అవకాశాలు వచ్చాయి. 

## నటించిన చిత్రాలు

### వెబ్ సిరీస్

### టాక్ షోలు

### యు ట్యూబ్ వీడియోలు

## మూలాలు

వర్గం:1990 జననాలు
వర్గం:తెలుగు సినిమా నటులు
వర్గం:తెలుగు సినిమా హాస్యనటులు
యు.ఎస్.కృష్ణారావు

**ఉభయకర్ శివరామ కృష్ణారావు** నాట్య కళాకారుడు, నాట్యాచార్యుడు, నృత్యదర్శకుడు, రచయిత. 

## విశేషాలు
ఇతడు కర్ణాటక రాష్ట్రం, ఉత్తర కెనరా జిల్లా, మల్లాపురలో 1912, డిసెంబరు 31న జన్మించాడు. ఇతడు బెంగుళూరులో పెరిగి పెద్దయ్యాడు. ఇతడు మైసూర్ విశ్వవిద్యాలయంలో రసాయనశాస్త్రంలో ఎం.ఎస్.సి.చదివాడు. అనేక సంవత్సరాలు లెక్చరర్‌గా పనిచేశాడు. బెంగళూరు యునైటెడ్ క్రికెట్ క్లబ్‌కు కెప్టెన్‌గా వ్యవహరించాడు. ఇతడు కోలార్ పుట్టప్ప వద్ద 1939-40లలో భారతనాట్యాన్ని, 1941-42లలో కుంజు కురుప్ వద్ద కథాకళి నృత్యాన్ని అభ్యసించాడు. 1943లో తన భార్య చంద్రభాగ దేవితో కలిసి తంజావూరులో పందనల్లూర్ మీనాక్షి సుందరం పిళ్ళై వద్ద భరతనాట్యంలో విస్తారమైన శిక్షణ తీసుకున్నాడు. ఆ కాలంలో ఒక బ్రాహ్మణ యువకుడు కాని, యువతి కాని భరతనాట్యం నేర్చుకోవడం నిజంగా ఒక సాహసోపేతమైన చర్య. అనేక ప్రతికూల పరిస్థితులను ఎదుర్కొని ఈ దంపతులు భారతీయ శాస్త్రీయ నృత్యంలో ఒక ఉత్కృష్టమైన జంటగా నిలదొక్కుకున్నారు. ఈ జంట మద్రాసులోని మ్యూజియమ్‌ థియేటర్లో 1944లో తొలి ప్రదర్శన గావించారు. తరువాత వీరు దేశవిదేశాలలో 1500కు పైగా జంటగా ప్రదర్శనలు ఇచ్చారు. 
thumb|left|250px|శృతి ముఖచిత్రంపై కృష్ణారావు దంపతుల నృత్య భంగిమ
ఈ జంట భరతనాట్యానికి ప్రాచుర్యాన్ని కల్పించారు. 1942లో వీరు బెంగళూరులో మహామాయ అనే నృత్య పాఠశాలను స్థాపించారు. వీరి వద్ద నాట్యం నేర్చుకున్న కళాకారులు ప్రపంచం నలుమూలలా విస్తరించి ఉన్నారు. వీరు నాట్యానికి సంబంధించి ప్రదర్శనాపూర్వక ప్రసంగాలను అనేకం చేశారు. వీరి ఈ ప్రసంగాలకు విద్యార్థినీ విద్యార్థులు నాట్యంపట్ల ఆకర్షితులయ్యారు. కృష్ణారావు బెంగళూరు విశ్వవిద్యాలయంలో నాట్యశాస్త్రానికి గౌరవ ప్రొఫెసర్‌గా 1973 నుండి 1977 వరకు సేవలందించాడు. ఇతని భార్య చంద్రభాగ దేవి 1973 నుండి 1977 వరకు భారతీయ విద్యాభవన్‌లో నాట్యంలో ప్రొఫెసర్‌గా పనిచేసింది.

ఇతడు అనేక సంగీత నృత్య నాటకాలకు దర్శకత్వం వహించాడు. వాటిలో బుద్ధ, రాణీ శాంతల, గీతాగోవింద, కామదహన వంటివి ఉన్నాయి. ఇతడు తన భార్యతో కలిసి దేశంలోని అన్నిప్రాంతాలలో, విదేశాలలో అనేక చోట్ల అనేక నృత్య ప్రదర్శనలు ఇచ్చి వచ్చిన ఆదాయాన్ని పలు సహాయ కార్యక్రమాలకు వెచ్చించాడు. ఇతడు మంచి నాట్యకళాకారుడే కాక అనేక మంది సంగీతవిద్వాంసులకు వాద్య సహకారం అందించాడు. ఇతడు హార్మొనియం, వేణువు మొదలైన అనేక వాద్యపరికరాలను ఉపయోగించగలడు. ఇతడు సంగీత కారులకు, వాద్యకళాకారులకు నాట్యాన్ని నేర్పించాడు. 

ఇతడు కన్నడభాషలో "ఆధునిక భారతదల్లిల్ నృత్యకళె" అనే గ్రంథాన్ని రచించాడు. 1980లో చంద్రభాగ దేవితో కలిసి "నృత్యకళె" అనే గ్రంథాన్ని రచించాడు. ఈ రెండు గ్రంథాలు నర్తకులకు, నాట్యాచార్యులకు రెఫరెన్స్ గ్రంథాలుగా ఉపయోగపడుతున్నాయి. 1980లో ఇంగ్లీషులో " ఎ డిక్షనరీ ఆఫ్ భరత నాట్య", 1993లో "ఎ పనోరమా ఆఫ్ ఇండియన్ డాన్సస్" అనే గ్రంథాలను ప్రచురించాడు. 1994లో కన్నడలో "భరతనాట్య నిఘంటు"ను ప్రకటించాడు. కన్నడ విజ్ఞానసర్వస్వంలో కళలు, కళాకారులకు సంబంధించి వ్యాసాలు వ్రాశాడు. ఇవేకాక అనేక పత్రికలలో నాట్యసంబంధమైన ఎన్నో వ్యాసాలు ప్రచురించాడు.

ఇతడు రాజ్యోత్సవ ప్రశస్థి, శాంతల అవార్డు, కర్ణాటక నృత్యకళాపరిషత్ అవార్డు, సంగీత నాటక అకాడమీ అవార్డు, శృతి ఫౌండేషన్ నుండి ఇ.కృష్ణ అయ్యర్ పతకం వంటి ఎన్నో పురస్కారాలను పొందాడు. 

ఇతడు 2005, మార్చి 6వ తేదీన తన 92వ యేట బెంగళూరులో మరణించాడు.

## మూలాలు

వర్గం:1912 జననాలు
వర్గం:భరతనాట్య కళాకారులు
వర్గం:నాట్యాచార్యులు
వర్గం:కన్నడ రచయితలు
వర్గం:ఆంగ్ల రచయితలు
వర్గం:సంగీత నాటక అకాడమీ అవార్డు గ్రహీతలు
వర్గం:2005 మరణాలు
వి.ఎస్.ముత్తుస్వామి పిళ్ళై

**వైదీశ్వరన్‌కోయిల్ సేతురామన్ ముత్తుస్వామి పిళ్ళై** (1921 – 1992) ఒక భరతనాట్య గురువు.

## ఆరంభజీవితం

ఇతడు 1921, అక్టోబరు 24వ తేదీన ఒక సంగీతకారుల, నృత్యకళాకారుల కుటుంబంలో జన్మించాడు. ఇతని 5వ సంవత్సరంలో తల్లి సేతురాము మరణించింది. దానితో ఇతడిని నట్టువనార్ వైదీశ్వరకోయిల్ మీనాక్షిసుందరం దత్తత తీసుకున్నాడు. బాల్యంలో ఇతడు వైదీశ్వరకోయిల్ మీనాక్షిసుందరం విద్యార్థులకు భరతనాట్యం నేర్పించడం నిశితంగా గమనించి నాట్యం పట్ల మక్కువ పెంచుకున్నాడు. అలాగే కర్ణాటక సంగీతం కూడా నేర్చుకున్నాడు. తన పెంపుడు తండ్రితో పాటు దేవస్థానంలో పాటలు పాడటం, శ్లోకాల వల్లించడం, తాళం వేయడం వంటివి చేసేవాడు. కొన్నిసార్లు దేవదాసీ నృత్యాలకు నట్టువాంగం చేసేవాడు.

ఇతడు తన 15వ యేట తన పెంపుడు తల్లిదండ్రులతో మద్రాసుకు మకాం మార్చాడు. అయితే తన చెల్లెలు ముత్తులక్ష్మి మరణానంతరం ఇతడు మాయవరంలో స్థిరపడి కట్టుమన్నార్ కోయిల్ ముత్తుకుమారపిళ్ళై వద్ద గురుకుల పద్ధతిలో భరతనాట్యం అభ్యసించాడు.

## వృత్తి

ఇతడు వలంబాళ్‌ను వివాహం చేసుకున్న తరువాత మద్రాసులో సినిమా దర్శకుడు కె.సుబ్రహ్మణ్యం నడుపుతున్న నాట్యకళాశాల నృత్యోదయలో నాట్యాచార్యునిగా చేరాడు. "నాట్య కళాసేవ" అనే సంస్థ ద్వారా నాట్యప్రదర్శనలు ఇచ్చాడు. అక్కడ ఇతనికి వివిధ శాస్త్రీయ నృత్యాలతో పరిచయం కలిగి వాటిని నృత్యనాటికలలో ప్రయోగాలు చేశాడు.

వళువూర్ బి. రామయ్య పిళ్ళై, వైదీశ్వరకోయిల్ మీనాక్షిసుందరం పిళ్ళై వంటి నట్టువనార్ల వలె ఇతడు కూడా సినిమా రంగంలో స్థిరపడ్డాడు. 1938 నుండి 1964 వరకు ఇతడు తమిళ, తెలుగు, మలయాళ, హిందీ సినిమాలలో నృత్యదర్శకుడిగా పనిచేశాడు. ఇతడు 30కిపైగా సినిమాలకు నృత్యదర్శకుడిగా పనిచేశాడు. 

సినిమా రంగంలో భరతనాట్య కొరియోగ్రాఫర్ల అవకాశాలు సన్నగిల్లాక ఇతడు ఆ రంగం నుండి విరమించాల్సి వచ్చింది. కుటుంబాన్ని ఒక గ్రామంలో ఉంచి ఇతడు మైలాపూర్‌లో ఒక చిన్న ఇంట్లో ఉంటూ తన కళపట్ల దృష్టిని నిలిపాడు. ఇతడు 1970, 80లలో ఐరోపా నుండి భరతనాట్యం నేర్చుకోవడానికి వచ్చిన విదేశీ విద్యార్థులకు ముఖ్యంగా ఫ్రెంచి వారికి నాట్యాన్ని నేర్పించాడు. వారిలో చాలామంది ఇండియన్ కౌన్సిల్ ఫర్ కల్చరల్ రిలేషన్స్ నుండి, ఫ్రెంచి ప్రభుత్వం నుండి ఉపకారవేతనం పొందినవారు. వీరిలో చాలామందికి మేనక, శకుంతల, మైత్రేయి, పద్మావతి, కుంతి, కల్పన వంటి భారతీయ పేర్లు పెట్టబడి వారు తమ దేశానికి వెళ్ళిన తర్వాత కూడా అదే పేర్లతో కొనసాగుతున్నారు. కొంతమంది టిజినియా లూసీ, ఎలిజబెత్ పెటిట్, అర్మెల్లె చోక్వార్డ్, డామినిక్ డెలోర్ం వంటి తమ అసలైన పేర్లతోనే చెలామణి అయ్యారు.

విదేశీ శిష్యులే కాక ఇతని వద్ద అనేక మంది భారతీయులు కూడా భరతనాట్యం నేర్చుకున్నారు. వారిలో సాయి - సుబ్బులక్ష్మి, ప్రతిభా ప్రహ్లాద్, జయలలిత మొదలైన వారున్నారు.

## అవార్డులు
* కళైమామణి
* సంగీత నాటక అకాడమీ అవార్డు 
* షెవాలియర్ డెస్ ఆర్ట్స్ అట్ డెస్ లెటర్ 
## మూలాలు

## ఆధారాలు

* 
* 
* 
* 
* 
* 
* 
* 

వర్గం:భరతనాట్య కళాకారులు

వర్గం:సంగీత నాటక అకాడమీ అవార్డు గ్రహీతలు

వర్గం:కళైమామణి పురస్కార గ్రహీతలు
వర్గం:నాట్యాచార్యులు
ఓ బేబీ

**ఓ బేబీ** 2019లో తెలుగులో వచ్చిన సోషియా ఫాంటసీ కామెడీ సినిమా. 2014 కొరియన్‌ సినిమా "మిస్‌గ్రానీ"ని తెలుగులో రీమేక్‌ చేశారు. ఈ చిత్రంలో సమంత, లక్ష్మీ, నాగశౌర్య, రాజేంద్ర ప్రసాద్‌, రావూ రమేష్‌, తేజ సజ్జా ముఖ్యపాత్రల్లో నటించారు.

## కథ
70 ఏళ్ల బామ్మ వాళ్ల కొడుకు,కోడలు,మనవడు,మనవరాళ్లతో జీవిస్తూ ఉంటుంది. బామ్మ ప్రేమ, చాదస్తంతో అందరినీ ఇబ్బంది పెడుతుంటుంది. ఒక దశలో తన మాటలు, చేతల వల్ల కోడలు ఆరోగ్యం పాడవుతుంది. అత్త పెట్టే బాధలు లేకుంటే ఆమె బతుకుతుంది అని డాక్టర్స్ చెప్పడంతో...సదురు పెద్దావిడా మనవరాలు.. నాన్నమ్మను దుర్భాషలాడి ఇంట్లోంచి వెళ్లేటట్టు చేస్తోంది. ఈ క్రమంలో ఈ పెద్దావిడ ఒక ఫోటో స్టూడియోలో ఒక ఫోటో తీయించకుంటుంది. అక్కడ అనుకోకుండా ఈ పెద్దావిడ పాతికేళ్ల యువతిగా మారిపోతుంది.ఈ క్రమంలో చోటుచేసుకునే పరిణామాలే ‘ఓ బేబి’ కథ.

## నటీనటులు \ సినిమాలో పాత్ర పేరు

* సమంత - "బేబీ' అలియాస్ స్వాతి 
* లక్ష్మి (నటి)  - సావిత్రి ‘’బేబీ’’
* నాగ శౌర్య - విక్రమ్, స్వాతి 
* గద్దె రాజేంద్ర ప్రసాద్   పసుపులేటి కనకరాజు \ చంటి, బేబీ చిన్ననాటి స్నేహితుడు
* రావు రమేశ్ - నాని / శేఖర్, బేబీ కొడుకు 
* తేజ సజ్జా - రామకృష్ణ “రాకీ”, బేబీ మనవడు
* ప్రగతి- మాధవి, బేబీ కోడలు 
* ఊర్వశి - సులోచన, చంటి బంధువు
* ఐశ్వర్య - విక్రమ్ తల్లి 
* స్నిగ్ధ - జాహ్నవి, విక్రమ్ సహాయకురాలిగా 
* రాజా రవీంద్ర - సబ్ ఇన్స్పెక్టర్ శర్మ 
* అనీషా దామ - దివ్య, బేబీ మనవరాలు 
* సునైనా - అనసూయ, చంటి కూతురు 
* మిర్చి హేమంత్ - అంజి, రాకీ మిత్రుడు 
* శ్రేయాస్ వన్నెర్ - అసిఫ్ 
* ధన్‌రాజ్ - ఆకతాయి 

### అతిధి పాత్రలో
* జగపతి బాబు - దేవుడిగా 
* నాగ చైతన్య - యుక్తవయసులో చంటిగా 
* అడివి శేష్ - సావిత్రి భర్తగా 
* సుమ కనకాల - టీవీ యాంకర్ 
* నందినీ రెడ్డి - సులోచన వైద్యురాలిగా 
* యశ్వంత్ తిలక్ - డాన్సర్

## పాటల జాబితా
* ఓ బేబీ , రచన: లక్ష్మీ భూపాల , గానం.అనురాగ్ కులకర్ణి
*నాలో మైమరపు, రచన: భాస్కర భట్ల రవికుమార్, గానం. మోహన భోగరాజు
*అనగనగా, రచన: లక్ష్మీ భూపాల , గానం.శ్రీరామచంద్ర 
*ఆకాశంలోన , రచన: లక్ష్మీ భూపాల, గానం. నూతన మోహన్
*మహా అద్బుతం, రచన: భాస్కర భట్ల రవికుమార్, గానం. నూతన మోహన్ 
*చాంగ్ భళా , రచన: భాస్కర భట్ల రవికుమార్, గానం.నూతన మోహన్

## పురస్కారాలు
2019 సైమా అవార్డులు (తెలుగు)

# ఉత్తమ నటి
# ఉత్తమ సహాయనటి (టబు)

## మూలాలు

వర్గం:సమంత నటించిన సినిమాలు
వర్గం:సురేష్ ప్రొడక్షన్స్ సినిమాలు
వర్గం:లక్ష్మి నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:జగపతి బాబు నటించిన సినిమాలు
సునితా తాటి

**సునితా తాటి** తెలుగు సినిమా నిర్మాత. గురు ఫిలిమ్స్ పై పలు చిత్రాలను నిర్మించింది. ఆమె డి.సురేష్ బాబుతో కలిసి సంయుక్తంగా పలు చిత్రాలను నిర్మించింది.

## బాల్యం & విద్యాభాస్యం
సునితా తాటి ఆంధ్రప్రదేశ్ రాష్ట్రం, విజయవాడలో పుట్టి పెరిగింది. ఆమె వర్జీనియాలోని జార్జ్ మసన్ యూనివర్సిటీలో బిజినెస్ మానేజ్మెంట్ కోర్స్ లో డిగ్రీ పూర్తి చేసి, న్యూయార్క్ యూనివర్సిటీ నుండి ఫిలిం కోర్స్ పూర్తి చేసింది.

## సినీ ప్రస్థానం
సునితా తాటి సినీరంగంలోకి రాకముందు టీవీ9, రేడియో మిర్చిలో పనిచేసింది. ఆమె నిర్మాత డి.సురేష్ బాబు దగ్గర రామానాయుడు స్టూడియోలో పనిచేసింది. సునీత సురేష్ ప్రొడక్షన్స్లో మల్లీశ్వరి, జయం మనదేరా, నగేష్ కుకునూర్ సినిమా హైదరాబాద్ బ్లూస్ చిత్రాలకు అసిస్టెంట్ డైరెక్టర్ గా పనిచేసింది.

## నిర్మించిన చిత్రాలు

## మూలాలు

వర్గం:తెలుగు సినిమా నిర్మాతలు
సిద్ధిపేట పురపాలకసంఘం

**సిద్ధిపేట పురపాలకసంఘం**, తెలంగాణ రాష్ట్రం, సిద్ధిపేట జిల్లాకు చెందిన ఒక పట్టణ స్థానిక స్వపరిపాలన సంస్థ. హుస్నాబాద్ పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోక్‌సభ నియోజకవర్గం లోని సిద్దిపేట శాసనసభ నియోజకవర్గం పరిధిలో ఉంది. 2017లో తెలంగాణ ప్రభుత్వం నుండి ఉత్తమ పురపాలకసంఘం విభాగంలో తెలంగాణ ఆవిర్భావ పురస్కారం వచ్చింది.

## చరిత్ర
మేజర్ గ్రామ పంచాయితీగా ఉన్న సిద్ధిపేట, 1952లో పురపాలక సంఘంగా ఏర్పడింది.

## భౌగోళికం
సిద్ధిపేట 36.3 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 110 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 111358 మంది కాగా, అందులో 55432 మంది పురుషులు, 55926 మంది మహిళలు ఉన్నారు. 25517 గృహాలు ఉన్నాయి. ఇది పరిపాలనా పరంగా మునిసిపాలిటీ 12 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2021, ఏప్రిల్ 30న జరిగిన పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# రెడ్డి విజేందర్ రెడ్డి
# నాయిని చంద్రం
# వంగ రేణుక తిరుమల్ రెడ్డి
# కొండం కవిత 
# అనగోని వినోద్
# వ‌డ్లకొండ సాయికుమార్
# ముత్యాల శ్రీదేవీ
# వ‌రాల క‌విత
# ప‌సుకుల స‌తీష్
# బింగి బాల్ ల‌క్ష్మీ
# దాస‌రి భాగ్య‌ల‌క్ష్మి శ్రీనివాస్
# రేఖా శ్రీనివాస్ యాద‌వ్
# రాపెల్లి విఠోభ
# ఆల‌కుంట క‌విత
# పాతూరి సులోచ‌న
# బ‌ర్ల మ‌ల్లికార్జున్
# రాధ వేణుగోపాల్
# అడ్డ‌గ‌ట్ల కావేరి రేణుక
# గ్యాద‌రి ర‌వీంద‌ర్
# రియాజుద్దీన్
# ఖాజా త‌బ‌స్సుమ్ అక్త‌ర్
# ఎడ్ల అరవింద్ రెడ్డి
# నాయ‌కం ల‌క్ష్మ‌ణ్
# మంజుల రాజ‌న‌ర్సు
# గుండ్ల యోగి
# కెమ్మ‌సారం ప్ర‌వీణ్
# స‌ద్ది నాగ‌రాజు
# క‌ల‌కుంట్ల మ‌ల్లికార్జున్
# మహమ్మద్ అబ్దుల్ నజీర్ 
# మహమ్మద్ ఫాతిమా బేగం
# జంగిటి కనకరాజు
# బంధారం శ్రీల‌త రాజు
# మ‌హమ్మ‌ద్ త‌స్లీమా బేగం మోహిజ్
# గుడాల సంధ్య శ్రీకాంత్ గౌడ్
# భూంపల్లి శ్రీలత
# ఊదర జయ
# సాకీ బాల‌ల‌క్ష్మి
# ధర్మవరం బ్రహ్మము
# దీప్తి నాగ‌రాజు
# తాడూరి సాయి ఈశ్వ‌ర్ గౌడ్
# సాయన్న‌గారి సుంద‌ర్
# కాటం శోభారాణి
# పయ్యావుల పూర్ణిమ

## మూలాలు

## వెలుపలి లంకెలు
* సిద్ధిపేట పురపాలక సంఘ అధికారిక వెబ్సైటు

వర్గం:సిద్ధిపేట జిల్లా పురపాలక సంఘాలు
వర్గం:1952 స్థాపితాలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
నాని ‘గ్యాంగ్ లీడర్’

**నాని'స్ గ్యాంగ్‌లీడర్** 2019 సెప్టెంబరు 13న విడుదలైన తెలుగు సినిమా. ఈ సినిమాను మైత్రి మూవీ మేకర్స్ నిర్మించగా విక్రమ్ కుమార్ దర్శకత్వం వహించాడు.

## కథ
సిటీలో ఓ బ్యాంకులో 300 కోట్లు చోరీ జరుగుతుంది. ఈ బ్యాంక్‌దోపీడీ సందర్భంగా ఐదురుగు వ్యక్తులు చంపబడతారు. అదే స‌మ‌యంలో స‌ర‌స్వ‌తి అనే పెద్దావిడ‌ (ల‌క్ష్మి) త‌న కొడుకుని బ్యాంకు రాబ‌రీలో చంపేసిన వ్య‌క్తిని ప‌ట్టుకోవ‌డానికి చనిపోయిన మిగిలిన న‌లుగురు మ‌హిళ‌ల సాయం కోరుతుంది. ఇంగ్లీష్‌ సినిమాల్లో కథల్ని కాపీ కొట్టి ప్రతీకార నవలలు రాస్తుంటాడు పెన్సిల్ పార్థసారథి (నాని). హాలీవుడ్ సినిమాల్ని చూసి వాటి ద్వారా న‌వ‌ల‌లు రాసుకుంటూ ఫేమ‌స్ రైట‌ర్‌గా చ‌లామ‌ణీ అవుతుంటాడు. తమకు జరిగిన అన్యాయం ఎదుర్కోవడానికి ఓ రివెంజ్‌ ప్లాన్‌ కావాలంటూ ఐదురుగురు మహిళలు అతని దగ్గరకు వస్తారు.

పెన్సిల్ ఈ రియల్‌ రివేంజ్‌ స్టోరిని కథగా రాసి భారీగా డబ్బు సంపాదించొచ్చన్న ఆశతో వారికి సాయం చేసేందుకు అంగీకరిస్తాడు. ఆ ఐదుగురు ఆడవాళ్లతో కలిసి పెన్సిల్ హంతకుడిని ఎలా పట్టుకున్నాడు? ఈ కథకు ఇండియాస్‌ ప్లేయర్‌ ఆఫ్‌ ద ఇయర్‌ "దేవ్"‌ (కార్తికేయ గుమ్మకొండ)కు సంబంధం ఏంటి..? ఇంతకీ నాని ఆ ఆడవాళ్లకి ఎందుకు సాయం చేస్తున్నాడు ? వాళ్ల ప్రతీకారం ప్లాన్‌ను పార్థసారథి ఎలా రాశాడన్నది కథ.

## నటీనటులు \ సినిమాలో పాత్ర పేరు

*నాని - పెన్సిల్ పార్థసారథి
* కార్తికేయ గుమ్మకొండ - దేవ్ 
*ప్రియాంకా అరుళ్‌ మోహన్ - ప్రియా
*లక్ష్మి - సరస్వతి 
*శరణ్య - వరలక్ష్మి 
*శ్రియా కొంతం - స్వాతి 
*ప్రాణ్య పి. రావు - శ్రీనిధి "చిన్ను"
*అనీష్ కురువిల్లా - ఇన్స్పెక్టర్ 
*వెన్నెల కిషోర్ - సంతూర్ శెనక్కాయల
*ప్రియదర్శి పులికొండ - రామకృష్ణ 
*సత్య - సుబ్రహ్మణ్యం, దేవ్ మిత్రుడు 
*వివేక్ కుమార్ - ఆర్టీఓ ఆఫీసర్
*గెటప్ శ్రీను
*సుకుమార్ - అతిథి పాత్రలో 
*అనిరుధ్ రవిచందర్ - ("గ్యాంగు లీడర్" ప్రమోషనల్ పాటలో )

## పాటలు

ఈ సినిమాకు సంగీతాన్ని అనిరుధ్ రవిచందర్ అందించాడు. పాటలు అనంత శ్రీరామ్, ఇన్నో జంగా రాశారు.

## పురస్కారాలు
2019 సైమా అవార్డులు

# సైమా ఉత్తమ ప్రతినాయకుడు (కార్తికేయ)

## మూలాలు

వర్గం:2019 తెలుగు సినిమాలు
వర్గం:లక్ష్మి నటించిన సినిమాలు
అమీన్‌పూర్ పురపాలకసంఘం

**అమీన్‌పూర్ పురపాలకసంఘం**, తెలంగాణ రాష్ట్రం, సంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. అమీన్‌పూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం మెదక్ లోక్‌సభ నియోజకవర్గం లోని పటాన్‌చెరు శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న అమీన్‌పూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. అమీన్‌పూర్, బీరంగూడ, బంధంకొమ్ము, ఉసికబావి, నర్రెగూడెం మొదలైన గ్రామ పంచాయితీలను కలపి ఈ పురపాలకసంఘం ఏర్పాటుచేశారు.

## భౌగోళికం
అమీన్‌పూర్ 17.83 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 26.1 కిలోమీటర్ల దూరంలో, జిల్లా కేంద్రం సంగారెడ్డి నుండి 32.2 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 44698 మంది కాగా, అందులో 23081 మంది పురుషులు, 21617 మంది మహిళలు ఉన్నారు. 12056 గృహాలు ఉన్నాయి. ఇది పరిపాలనా పరంగా మునిసిపాలిటీ 19 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 24 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం తుమ్మల పాండురంగారెడ్డి చైర్‌పర్సన్‌గా, నందారం నర్సింహగౌడ్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# పాండురంగారెడ్డి
# బాసెట్టి కృష్ణ
# పటోళ్ళ కల్పన
# రాజేశ్వరి
# మహాదేవరెడ్డి
# పురమ్‌శెట్టి మాధురి
# బిజిలి రాజు
# వనిత జగదీష్
# కొల్లూరి మల్లెష్
# బోయిని బాలమణి
# మంజుల ప్రమోద్ రెడ్డి
# నర్సింహ గౌడ్

## మూలాలు

## వెలుపలి లంకెలు
* అమీన్‌పూర్ పురపాలక సంఘ అధికారిక వెబ్సైటు 

వర్గం:సంగారెడ్డి జిల్లా పురపాలక సంఘాలు
వర్గం:2018 స్థాపితాలు
ప్రియాంకా అరుళ్ మోహన్

**ప్రియాంకా అరుళ్‌ మోహన్** సినిమా నటి. ఆమె తెలుగు, తమిళం, కన్నడ భాషల్లోని సినిమాల్లో నటించింది. ప్రియాంక తొలిసారిగా కన్నడ సినిమా ఒంధ్‌ కథే హెళ్ల (2019) ద్వారా సినీరంగంలోకి అడుగు పెట్టింది. తెలుగులో నాని ‘గ్యాంగ్ లీడర్’ (2019), శ్రీకారం (2021) చిత్రాల్లో నటించింది.

## జననం, విద్యాభ్యాసం
ప్రియాంక 1995 నవంబరు 20లో కర్ణాటక రాష్ట్రం బెంగళూరులో పుట్టింది. ఆమె చదువంతా బెంగళూరు పూర్తి చేసింది. ఆమె సినిమాల్లోకి రాకముందు థియేటర్‌ ఆర్ట్స్‌ చేసింది. బెంగుళూరులో స్టేజ్‌ షోల్లో పాల్గొన్నది.

## సినీ ప్రస్థానం
ప్రియాంకా అరుళ్‌ మోహన్, నాని ‘గ్యాంగ్ లీడర్’ (2019)చిత్రం ద్వారా తెలుగు సినీరంగంలోకి అడుగు పెట్టింది. తమిళనాట శివ కార్తికేయన్ హీరోగా వ‌స్తున్న డాక్టర్ సినిమా, డాన్ సినిమాల్లో నటిస్తుంది. సూర్య హీరోగా పాండిరాజ్ దర్శకత్వంలో రానున్న సినిమాలో నటించనుంది.ప్రియాంక.. మహేష్ బాబు హీరోగా, అనీల్ రావిపూడి దర్శకత్వం వహించనున్న సినిమాలో నటించనుంది.

## నటించిన సినిమాలు

## మూలాలు


వర్గం:1994 జననాలు
వర్గం:తెలుగు సినిమా నటీమణులు
వర్గం:తమిళనాడు సినిమా నటీమణులు
రాక్షసుడు (2019 సినిమా)

**రాక్షసుడు** 2019లో వచ్చిన సస్పెన్స్‌ క్రైమ్‌ థిల్లర్ సినిమా. ఈ చిత్రంలో బెల్లంకొండ శ్రీనివాస్, అనుపమా పరమేశ్వరన్, రాజీవ్ కనకాల ప్రధాన పాత్రల్లో నటించారు. తమిళంలో హిట్టయిన "రాక్షసన్"ను  తెలుగు రీమేక్ చేశారు. 2019 ఆగస్టు 2న ఈ చిత్రం రిలీజ్ అయ్యింది.

## కథ
అరుణ్‌ (బెల్లంకొండ శ్రీనివాస్‌) కు సినీ రంగంలో అవకాశాలు రాక.. చివరకు కుటుంబం ఒత్తిడి మేరకు పోలీస్‌ ఉద్యోగంలో చేరతాడు. స్కూల్‌ ఏజ్‌ అమ్మాయిలనే టార్గెట్‌ చేస్తూ నగరంలో వరుసగా హత్యలు జరుగుతూ ఉంటాయి. అతడు ఉద్యోగంలో చేరాకా ఓ పదహారేళ్ళ అమ్మాయి హత్య చేయబడుతుంది. అప్పటికే నేర పరిశోధనలపై అవగాహన ఉన్నా అరుణ్ ఇది ఒక సైకో చేసిన హత్యగా గుర్తిస్తాడు. కానీ పోలిస్ డిపార్ట్మెంట్ అతన్ని నమ్మదు. వరుసగా ఇలాంటి హత్యేలే జరుగుతూ ఉండడంతో పోలిస్ డిపార్ట్మెంట్ అతన్ని నమ్మి అతనికి ఈ కేసును అప్పగిస్తుంది. ఈ క్రమంలో హీరో అరుణ్ అ కేసును ఎలా చేధించాడు అన్నది ఈ సినిమా కథ .

## నటీనటులు
*బెల్లంకొండ శ్రీనివాస్‌ -  అరుణ్‌
*అనుపమ పరమేశ్వరన్ -  కృష్ణవేణి 
*రాజీవ్ కనకాల - ప్రసాద్, అరుణ్ బావ
*యనమదల కాశీ విశ్వనాథ్ - కానిస్టేబుల్  విశ్వనాధ్
*సుజనే జార్జ్ - ఏసీపీ లక్ష్మి
* వినోద్ సాగర్
## పాటల జాబితా
*చిన్ని చిన్ని చినుకులు , రచన: శ్రీమణి, గానం.సిద్ శ్రీరామ్
*నా చిన్ని తల్లీ , రచన: చంద్రబోస్, గానం. కాలభైరవ, గిబ్రాన్
*చీకట్లో కమ్మే, రచన: రాకెందు మౌళి, గానం. షాబిర్, గిబ్రాన్
*కళ్లలో మెరుపు , రచన: రాకెందు మౌలి, యాజిన్ నిజార్, గిబ్రాన్.

## మూలాలు

వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు థ్రిల్లర్ సినిమాలు
వర్గం:రాజీవ్ కనకాల నటించిన సినిమాలు
ఓయ్ నిన్నే

**ఓయ్ నిన్నే,** 2017 అక్టోబరు 6న విడుదలైన తెలుగు రొమాంటిక్ సినిమా. ఎస్.వి.కె. సినిమా బ్యానరులో వంశీ కృష్ణ శ్రీనివాస్ నిర్మించిన ఈ సినిమాకు సత్యం చల్లకోటి దర్శకత్వం వహించాడు. ఇందులో నూతన తారలు మార్గాని భరత్‌, సృష్టి డాంగే జంటగా నటించగా, శేఖర్ చంద్ర సంగీతం సమకూర్చాడు.

## నటవర్గం
* మార్గాని భరత్‌ (విష్ణు)
* సృష్టి డాంగే (వేద)
* నాగినీడు (శేఖరం, విష్ణు తండ్రి)
* తులసి (విష్ణు తల్లి)
* రఘుబాబు (వేద తండ్రి)
* ప్రగతి (వేద తల్లి)
* తనికెళ్ళ భరణి
* సత్య (విష్ణు స్నేహితుడు)
* తాగుబోతు రమేశ్ (తాగుబోతు)
* ధన్‌రాజ్ (అరవింద్ స్వామి)

## నిర్మాణం
అందాల పోటీలో వంశీ కృష్ణ శ్రీనివాస్‌ను కలిసిన తర్వాత రాజకీయ నాయకుడు మార్గని భరత్ ఇందులో ప్రధాన పాత్ర పోషించాడు, ఇందులోని న్యాయమూర్తి పాత్రకోసం భరత్ పద్దెనిమిది కిలోలు బరువు తగ్గాడు. తమిళ నటి సృష్టి డాంగే ఈ సినిమాతో తెలుగు సినీరంగంలోకి అడుగుపెట్టింది. ఈ చిత్రం అక్టోబరులో విడుదలయింది. ఈ సినిమా టైటిల్ *ఓయ్ నిన్నే* అని హీరో, హీరోయిన్ ను పిలువడాన్ని సూచిస్తుంది.

## పాటలు

సినిమా పాటలను శేఖర్ చంద్ర స్వరపరిచారు.

## స్పందన
*[[టైమ్స్ ఆఫ్ ఇండియా]]* ఈ సినిమాకి 2.5/5 రేటింగ్ ఇచ్చింది. "ఈ సినిమా హీరో పాయింట్ ఆఫ్ వ్యూలో సాగుతోంది. కథనం ప్రేక్షకులను అకట్టుకుంటుంది" అని *[[తెలంగాణ టుడే]]* పేర్కొంది. *న్యూ ఇండియన్ ఎక్స్‌ప్రెస్* ఈ సినిమాకి 2./5 రేటింగ్ ఇచ్చింది.

## మూలాలు

## బయటి లంకెలు
*

వర్గం:తెలుగు ప్రేమకథా సినిమాలు
వర్గం:రఘుబాబు నటించిన సినిమాలు
వర్గం:తనికెళ్ళ భరణి సినిమాలు
గద్దలకొండ గణేష్

గద్దలకొండ గణేష్ 2019 సెప్టెంబరు 20లో విడుదలైన తెలుగు సినిమా. తమిళంలో హిట్టయిన "జిగార్తండ" సినిమాను తెలుగులో రీమేక్ చేశారు. 14 రీల్స్ పతాకంపై రామ్ ఆచంట, గోపి ఆచంట నిర్మించిన ఈ సినిమాకు హరీష్ శంకర్ దర్శకత్వం వహించాడు. ఈ చిత్రానికి మొదట ‘వాల్మీకి’ అనే టైటిల్‌ను ఖరారు చేశారు. అయితే ఓ వర్గానికి చెందిన కొందరు ఈ టైటిల్‌పై కోర్టును ఆశ్రయించగా.. తప్పని పరిస్థితులలో దర్శక, నిర్మాతలు టైటిల్‌ను ‘గద్దలకొండ గణేష్’గా మార్చారు. 

## కథ
చిన్నతనం నుంచి సినిమాలపై ఉన్న మక్కువతో ఏదో ఒక రోజు డైరెక్టర్ అవుతానని అనుకుంటూ.. ప్రయత్నాలు సాగిస్తుంటాడు అభిలాష్(అథర్వ మురళి). అభిలాష్ సంవత్సరంలోపు సినిమా తీస్తానని ఓ సీనియర్ దర్శకుడితో  శపథం చేస్తాడు. తన సినిమాలో గ్యాంగ్ స్టర్ నేపథ్యమున్న విలన్ని.. హీరోగా చూపించాలనుకుంటాడు. అందులో భాగంగానే ఆంధ్ర, తెలంగాణ బార్డర్లో ఉన్న గద్దలకొండ గ్రామంలో విలనిజం చేసే గద్దలకొండ గణేష్(వరుణ్ తేజ్)ని ఎంచుకుని అతని ప్రతీ చర్యను గమనిస్తూ...అతని గురించిన విషయాలు ఆరాతీస్తూ ఉంటాడు. ఇలాంటి పరిస్థితుల్లో అభిలాష్.. గణేష్ దృష్టిలో పడతాడు. అయితే గణేష్‌కి ఈ విషయమంతా తెలిసి.. తన గురించి కాదు.. తననే హీరోగా సినిమా తీయాలని అభిలాష్‌ను బెదిరిస్తాడు. మరి అభిలాష్ గద్దలకొండ గణేష్‌తో సినిమా తీశాడా.? అతను చివరికి డైరెక్టర్ అయ్యాడా.? అనేదే సినిమా కథ.

## నటీనటులు \ సినిమాలో పాత్ర పేరు

* వరుణ్ తేజ్ - ‘గద్దలకొండ గణేష్’ అలియాస్ ఘనీ ‌
* అథర్వ మురళీ - అభిలాష్ అలియాస్ అభి 
* పూజా హెగ్డే - శ్రీదేవి అలియాస్ దేవి 
* మృణాళిని రవి - బుజ్జమ్మ
*సుప్రియా పాఠక్ - గద్దలకొండ గణేష్ తల్లి 
* బ్రహ్మాజీ - ముని మాణిక్యం (నటన శిక్షకుడు)
* ప్రదీప్ - అభి నాన్న 
* సరస్వతి - అభి తల్లి 
* దేవి ప్రసాద్ - అభి మామయ్య 
* సుబ్బరాజు - ప్రభాకర్ నమ్మకస్థుడు
* అన్నపూర్ణ (నటి) - గణేష్ వంట మనిషి 
* తనికెళ్ళ భరణి - థియేటర్ నిర్వాహకుడు 
* సత్య (నటుడు) as చింతక్కాయి, అభిలాష్ స్నేహితుడు 
* రాజా రవీంద్ర
* రఘు బాబు - సినిమా దర్శకుడు 
* ప్రభాస్ శ్రీను
* శత్రు - కాశీ 
* అప్పాజీ అంబరీష దర్భ - శ్రీదేవి నాన్న 
* బ్రహ్మానందం - అతిథి పాత్రలో 
* నితిన్ - అతిథి పాత్రలో
* సుకుమార్ - అతిథి పాత్రలో
* డింపుల్ హయాతి "జర్ర జర్ర "పాటలో

## పాటల జాబితా
* గగన వీదిలో, రచన: వనమాలి , గానం.అనురాగ్ కులకర్ణి, శ్వేతా సుబ్రమనియన్ 
* ఎలువొచ్చి గోదారమ్మ, రచన: వేటూరి సుందర రామమూర్తి, గానం. ఎస్ పి బాలసుబ్రహ్మణ్యం, సుశీల
* జర్రా జర్రా , రచన: భాస్కర భట్ల రవికుమార్, గానం.అనురాగ్ కులకర్ణి , ఉమ నేహా  
* వకా వకా , రచన: చంద్రబోస్, గానం. అనురాగ్ కులకర్ణి, మిక్కీ జే మేయర్.
*

## మూలాలు


వర్గం:2019 తెలుగు సినిమాలు
సత్య (నటుడు)

**సత్య అక్కల**  తెలుగు చిత్రరంగానికి చెందిన హాస్య నటుడు. ఆయన సినిరంగంలో అసిస్టెంట్ డైరెక్టర్ గా ప్రస్థానం ప్రారంభించి హాస్య నటుడిగా మంచి గుర్తింపు తెచ్చుకున్నాడు. ఆయన ఈటీవీలో ప్రసారమయ్యే 'జబర్దస్త్' కామెడీ షోలో ధన్‌రాజ్ టీంలో పనిచేశాడు.

## జననం & విద్యాభాస్యం
సత్య అమలాపురం, ఆంధ్రప్రదేశ్ రాష్ట్రానికి చెందిన వ్యక్తి. ఆయన బి.వి.సి ఇన్స్టిట్యూట్ ఓ టెక్నాలజీ అండ్ సైన్సెస్ కాలేజీలో బి.టెక్ మధ్యలోనే చదువు ఆపేసాడు. ఆయన సినీరంగంపై మక్కువతో 2005లో హైదరాబాదు వచ్చి అసిస్టెంట్ డైరెక్టర్ గా చేరి "ద్రోణ" చిత్రానికి, అమృతం సీరియల్ కి పనిచేసాడు.

## సినీ ప్రస్థానం
సుధీర్‌వర్మ దర్శకత్వం వహించిన " పిల్లజమిందార్" సినిమాకు అసిస్టెంట్‌ డైరెక్టర్‌గా పనిచేస్తున్నపుడు ఆ చిత్రంలో ఓ చిన్న పాత్రలో నటించాడు, ఆయన చేసిన పాత్రకు మంచి గుర్తింపు లభించింది. సుధీర్‌వర్మ తరువాతి సినిమాలో ‘స్వామిరారా’లో ముఖ్య పాత్రలో నటించిన ఆయన ఇక వెనకకు తిరిగి చూడలేదు. వెంకటాద్రి ఎక్స్‌ప్రెస్, రభస, రౌడీ ఫెలో, కార్తికేయ, సూర్య వర్సెస్‌ సూర్య, స్పీడున్నోడు, మజ్ను, జై లవకుశ, ప్రేమమ్, ఎక్కడికి పోతావు చిన్నవాడా, సన్‌ ఆఫ్‌ సత్యమూర్తి సినిమాల్లో వరుసగా అవకాశాలు దక్కాయి.

సత్య 2021లో రామ్ అబ్బరాజు దర్శకత్వం వహించిన 'వివాహ భోజనంబు' ద్వారా హీరోగా పరిచమయ్యాడు.

## నటించిన సినిమాలు

## పురస్కారాలు

* 2018: సైమా ఉత్తమ హాస్యనటుడు -  ఛలో

## మూలాలు

వర్గం:తెలుగు సినిమా హాస్యనటులు
వర్గం:తూర్పు గోదావరి జిల్లా వ్యక్తులు
వర్గం:తూర్పు గోదావరి జిల్లా సినిమా నటులు
అల్లుడు అదుర్స్

**అల్లుడు అదుర్స్** 2021, జనవరి 14న వచ్చిన రొమాంటిక్‌ కామెడీ సినిమా. బెల్లంకొండ సాయి శ్రీనివాస్, నభా నటేష్, అను ఇమ్మాన్యుయేల్, సోను సూద్, ప్రకాష్ రాజ్, వెన్నెల కిషోర్, సత్య అక్కల, సప్తగిరి, శ్రీనివాస్ రెడ్డి, బ్రహ్మజీ ముఖ్య పాత్రల్లో నటించారు. ఈ చిత్రానికి సంతోష్ శ్రీనివాస్ దర్శకత్వం వహించాడు.

## కథ
సాయి శ్రీనివాస్‌ అలియాస్‌ శ్రీను (బెల్లంకొండ శ్రీనివాస్‌) ఓ చలాకీ కుర్రాడు. తొమ్మిదో తరగతిలోనే వసుంధర (అను ఇమ్మాన్యుయేల్‌) అనే అమ్మాయిని ఇష్టపడతాడు. అనుకోని పరిస్థితుల కారణంగా వసుంధర.. శ్రీనుని వదిలి వెళ్లిపోతుంది. దీంతో శ్రీనుకి ప్రేమంటే అసహ్యం కలుగుతుంది. జీవితంలో ఎవర్నీ ప్రేమించకూడదు అనుకుంటాడు. కానీ, తొలి చూపులోనే కౌముదితో (నభానటేశ్‌) ప్రేమలో పడతాడు. పది రోజుల్లో కౌముదిని ప్రేమలోకి దింపుతానని ఆమె తండ్రి జైపాల్‌ రెడ్డితో (ప్రకాశ్‌రాజ్‌) ఛాలెంజ్‌ చేస్తాడు. మరి, శ్రీను.. కౌముది ప్రేమను గెలుచుకున్నాడా? గజ (సోనూసూద్‌)తో శ్రీనుకు ఉన్న వైరం ఏమిటి? శ్రీను జీవితంలోకి వసుంధర తిరిగి ఎందుకు వచ్చింది? కౌముదికి, వసుంధరకు మధ్య ఉన్న అనుబంధం ఏమిటి? అనేదే ఈ చిత్ర కథ.

## నటీనటులు \ సినిమాలో పాత్ర పేరు
*బెల్లంకొండ శ్రీనివాస్‌ - సాయి శ్రీనివాస్‌ అలియాస్‌ శ్రీను
*అను ఇమ్మాన్యుయేల్‌ - వసుంధర 
*నభా నటేష్ -కౌముది‌
*ప్రకాష్ రాజ్ - జైపాల్‌ రెడ్డి (కౌముది తండ్రి )
*సోనూ సూద్ - గజ
* ఇంద్రజ
* వెన్నెల కిషోర్
* సత్య అక్కల
* సప్తగిరి
* శ్రీనివాస్ రెడ్డి
* బ్రహ్మాజీ

## పాటల జాబితా
* నదిలా నదిలా , రచన: శ్రీమణి, గానం. సాగర్, హరిప్రియ
* అల్లుడు అదుర్స్, రచన: రామజోగయ్య శాస్త్రి, గానం.జస్ప్రీత్ జాజ్ , శ్రీకృష్ణ , వైష్ణవి
*పడిపోయా, రచన: భాస్కర భట్ల రవికుమార్, గానం. జావిద్ అలీ
*హొల చికా, రచన: శ్రీమణి, గానం. జస్ప్రీత్ జాస్, రనిన రెడ్డి,
*రంభ ఊర్వశి మేనక, రచన: శ్రీమణి, గానం.హేమచంద్ర, మంగ్లి.
*
*
*

## మూలాలు

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:ప్రకాష్ రాజ్ నటించిన సినిమాలు
వర్గం:దేవిశ్రీ ప్రసాద్ సంగీతం అందించిన సినిమాలు
రమేశ్ వర్మ

**రమేశ్‌ వర్మ పెన్మెత్స** తెలుగు సినీ దర్శకుడు, నిర్మాత, రచయిత. ఒక ఊరిలో చిత్ర ద్వారా దర్శకుడిగా పరిచయమయ్యాడు.

## సినీ ప్రస్థానం
రమేశ్‌ వర్మ 1998లో పీజీ పూర్తి చేశాక, కిరణ్ పోస్టర్ యాడ్స్ సంస్థ స్థాపించాడు. 1998లో ప్రేమించుకుందాం రా సినిమా ద్వారా డిజైనర్ గా సినీరంగంలోకి వచ్చాడు. ఠాగూర్, నరసింహనాయుడు, జల్సా, రోబో, బాలీవుడ్ లో కుచ్ తుమ్ కహో కుచ్ హమ్ కహె, హమ్ ఆప్కె దిల్ మె రెహ్తే హే చిత్రాలకు పబ్లిసిటీ డిజైనర్ గా పనిచేశాడు. రమేష్ వర్మ తెలుగులో 2005లో వచ్చిన ఒక ఊరిలో సినిమా ద్వారా దర్శకుడిగా మారాడు

## నిర్మాత \ దర్శకత్వం వహించిన చిత్రాలు

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా పోస్టర్ డిజైనర్లు
వర్గం:తెలుగు సినిమా రచయితలు
వర్గం:పశ్చిమ గోదావరి జిల్లా సినిమా దర్శకులు
కళానిధి నారాయణన్

**కళానిధి నారాయణన్** (1928 – 2016) ఒక భరతనాట్యకళాకారిణి. 
## ఆరంభజీవితం
ఈమె 1927, డిసెంబరు 7వ తేదీన సుమిత్ర, గణపతి దంపతులకు ఒక సనాతన బ్రాహ్మణ కుటుంబంలో జన్మించింది. ఈమె తన 7వ యేటి నుండి వివిధ గురువుల వద్ద సంగీత నృత్యాలను అభ్యసించింది. వీణ ధనమ్మాళ్ కుమార్తె ఐన కామాక్షి అమ్మాళ్ వద్ద పదాలను, జావళీలను, మనక్కళ్ శివరాజన్ వద్ద గాత్ర సంగీతాన్ని అభ్యసించింది. కాంచీపురానికి చెందిన కన్నప్ప పిళ్ళై వద్ద నృత్యాన్ని అభ్యసించింది. చిన్నయ్య నాయుడు, మైలాపూర్ గౌరి అమ్మ వద్ద అభినయాన్ని నేర్చుకుంది. తరువాతి కాలంలో ఈమె అభినయంలో తనదైన శైలిని అలవరచుకుంది.

ఈమె తన 12వ యేట మద్రాసులోని సెనేట్ హౌస్‌లో తన మొట్టమొదటి నృత్య ప్రదర్శన ఇచ్చింది. 1930-40 దశకాలలో దేవదాసి కాని ఒక బాలిక రంగస్థలంపై నాట్యం చేయడం చాలా అరుదు. ఈమె తన బాల్యంలోనే ధనమాణిక్యం, కె.గణేశన్ వంటి కళాకారులతో కలిసి ప్రదర్శనలు ఇచ్చింది. 

## వృత్తి
ఈమె 1940లలో స్వల్పకాలం మాత్రమే నృత్యప్రదర్శనలు చేసింది. తల్లి మరణం తరువాత వివాహం చేసుకుని నాట్యానికి కొంత కాలం దూరమయ్యింది. ఈమె బాల్యంలో చేసిన నృత్యాలను గమనించిన కళాప్రియుడు వై.జి.దొరైస్వామి 1973లో నర్తకి అలర్మెల్ వల్లికి అభినయం నేర్పమని కోరడంతో, ఈమె తన సంతానం ప్రోద్బలంతో, తన 48యేళ్ళ వయసులో 30 సంవత్సరాల విరామం తరువాత, మళ్ళీ నాట్యప్రపంచంలోనికి అడుగిడింది. మళ్ళీ ఈమె పద్మా సుబ్రహ్మణ్యం వద్ద భరతనాట్యం థియరీ నేర్చుకుంది. క్రమంగా ఈమె అభినయంలో మంచి గురువుగా పేరు సంపాదించింది.

2003, డిసెంబరు 7వ తేదీన ఈమె శిష్యులు, అనేక మంది నాట్యాచార్యులు కలిసి ఈమె 75వ జన్మదిన వేడుకలను చెన్నైలోని లజ్ కమ్యూనిటీ హాలులో నిర్వహించారు. ఆ సందర్భంగా అభినయంపై రెండురోజుల సెమినార్ నిర్వహించారు.

## పురస్కారాలు
ఈమెకు భారత ప్రభుత్వం మూడవ అత్యున్నత పౌర పురస్కారం పద్మభూషణ్ పురస్కారాన్ని 1985లో ప్రకటించింది. 1990లో ఈమెకు సంగీత నాటక అకాడమీ అవార్డు లభించింది. ఇంకా ఈమెకు 1998లో కాళిదాస్ సమ్మాన్ పురస్కారం, 2011లో సంగీత అకాడమీ వారి టాగూర్ రత్న అవార్డు (ఫెలోషిప్) లభించాయి.

## శిష్యులు
ఈమె శిష్యులలో రమ్య హరిశంకర్, ఎ.లక్ష్మణస్వామి, బ్రఘ బెస్సెల్, హేమ రాజగోపాలన్, శుభశ్రీ నారాయణ్, మినాల్ ప్రభు, ప్రియా గోవింద్, షర్మిలా బిశ్వాస్,జమునా కృష్ణన్, మీనాక్షి చిత్తరంజన్, మిలానా సెవెర్స్కయ,ప్రతిభా ప్రహ్లాద్, విఏకే రంగారావు మొదలైనవారు ఎన్నదగినవారు.

## మరణం
ఈమె 2016, ఫిబ్రవరి 21న చెన్నైలో తన 87వయేట మరణించింది 

## ఇవీ చదవండి
* *Kalanidhi Narayanan and Padam revival in the modern Bharata Natyam dance practice*, by Priya Srinivasan. University of California, Los Angeles, 1997.
* *Kalanidhi Narayanan's Triveni: selected Telugu songs of Annamayya Kshetrayya Sarangapani*. Abhinaya Sudha Trust, 2008.

## మూలాలు

* 

## బయటి లింకులు
* An interview with Kalanidhi Narayanan

వర్గం:భరతనాట్య కళాకారులు
వర్గం:1928 జననాలు
వర్గం:2016 మరణాలు
వర్గం:నాట్యాచార్యులు
వర్గం:పద్మభూషణ పురస్కారం పొందిన తమిళనాడు వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:మహిళా కళాకారులు
వర్గం:కాళిదాస్ సమ్మాన్ గ్రహీతలు
రోహిణీ సింధూరి

రోహిణీ సింధూరి భారతదేశానికి చెందిన ఐఏఎస్‌ అధికారిణి. రోహిణి 2009 కర్ణాటక క్యాడర్ కు చెందిన ఇండియన్ అడ్మినిస్ట్రేటివ్ సర్వీస్ (ఐఎఎస్) అధికారి.. ఆమె ప్రస్తుతం కర్ణాటక రాష్ట్రంలోని హసన్‌ జిల్లా డీసీగా విధులు నిర్వహిస్తుంది. 2009లో జరిగిన యూనియ‌న్ ప‌బ్లిక్ స‌ర్వీస్ క‌మిష‌న్‌ (యూపీఎస్సీ) పరీక్షల్లో ఆమె 43వ ర్యాంకు సాధించింది. ఆమె ఐ.ఏ.ఎస్ గా పలు డిపార్ట్మెంట్లలో పనిచేసింది.

## జననం

రోహిణీ సింధూరి 1984 మే 30 లో హైదరాబాద్, తెలంగాణ రాష్ట్రంలో జన్మించింది. ఆమె స్వస్థలం ఖమ్మం జిల్లా సత్తుపల్లి మండలం రుద్రాక్షపల్లి గ్రామం. ఆమె తల్లి శ్రీలక్ష్మీరెడ్డి, తండ్రి దాసరి జయపాల్‌రెడ్డి. 

రోహిణి ఇంజనీరింగ్‌ వరకు హైదరాబాద్ లోనే చదివింది. ఆమె తల్లితండ్రులు ఇంజనీరింగ్ అనంతరం రోహిణిని ఉన్నత చదువుల కోసం విదేశాలకు పంపించాలనుకున్నారు. రోహిణి చిన్నప్పటి నుంచి తన అమ్మ శ్రీలక్ష్మీరెడ్డి చేసే సేవా కార్యక్రమాలు చూసి, తాను కూడా ప్రజలకు సేవ చేయాలనుకొని సివిల్స్‌ పైపు మొగ్గు చూపింది. ఆమె హిమాయత్‌నగర్‌లోని ఆర్‌.సి.రెడ్డి కోచింగ్‌ సెంటర్‌లో సివిల్స్‌లో శిక్షణకు చేరింది.

## హాసన్ జిల్లా కలెక్టర్ గా
శ్రావణ బెళగొళలో గోమఠేశ్వరునికి పన్నెండేళ్లకోసారి జరిగే వేడుక మహామస్తకాభిషేకం. సింధూరి హసన్‌ కలెక్టర్ గా వచ్చే నాటికి మస్తకాభిషేకానికి ఆరు నెలల సమయమే ఉంది. ప్రతిష్ఠాత్మకమైన ఈ వేడుకకు దేశం నలుమూలల నుంచి భక్తులు వచ్చే మస్తకాభిషేకానికి కావాల్సిన పనులు మొదలు కాలేదు, దీనితో ఆమె పనులను వేగవంతంగా జరగాలని అధికారులకు, వర్క్‌ టెండర్‌లు వేసిన వాళ్లకు ఆదేశాలు ఇచ్చారు ఆమె. 12ఏళ్లకు ఒకసారి వచ్చే ఈ మహామస్తాభిషేకం కార్యక్రమం నిర్వహణకు ప్రభుత్వం రూ.250 కోట్లు కేటాయించింది. పనుల్లో భాగంగా టెండర్లు పారదర్శకంగా నిర్వహించాలని రోహిణీ భావించారు. అయితే ఒక టెండర్ విషయంలో మంత్రి మంజుకు కలెక్టర్ కు భేదాభిప్రాయాలు చోటు చేసుకున్నాయి. 

హాసన్ జిల్లా ఇన్‌చార్జ్‌ మంత్రి మంజుకి ఆమె ఇలా పని చేయడం నచ్చలేదు. 2018 మస్తకాభిషేకానికి 40 లక్షల మంది భక్తులు వచ్చారు. ఈ వేడుకలో భక్తులకు ఎటువంటి ఇబ్బంది రాకుండా మహామస్తకాభిషేకం ముగిసింది. మహామస్తకాభిషేకం జయపద్రం కావడంతో జిల్లాలో మంత్రి మంజు జోక్యం తాత్కాలికంగా తగ్గిపోయింది. రోహిణి కలెక్టర్ గా జిల్లాలో‌ కొనసాగితే తనకు ఇబ్బంది అని గ్రహించి తన పరపతిని ఉపయోగించి బదిలీ చేయించాడు. బదిలీపై ప్రభుత్వంపై పోరాడి కేసులో గెలిచింది. దీనితో ప్రభుత్వం తన నిర్ణయాన్ని వెనక్కు తీసుకొని ఆమెను హసన్ జిల్లా కలెక్టర్‌గా తిరిగి నియమించింది.

రోహిణి హాసన్ జిల్లా కలెక్టర్ గా 2017లో వచ్చే నాటికీ పదవ తరగతి ఉతీర్ణతలో జిల్లా 31వ స్థానంలో ఉంది. ఆమె తీసుకవచిన మార్పుల వాళ్ళ 2019లో పదవ తరగతి ఉతీర్ణతలో జిల్లా మొదటి స్థానంలో నిలిచింది.

## మండ్య జిల్లా పరిషత్ సి.ఈ.ఓ గా
రోహిణి మాండ్య జిల్లాలో 2014లో ఏడాదిలోనే లక్ష టాయిలెట్లు నిర్మించి రికార్డు సృష్టించింది. దేశంలోని అత్యధికంగా మరుగుదొడ్లు నిర్మించిన మూడు జిల్లాలలో ఒక జిల్లాగా మాండ్యను నిలిపింది.
## ఇవి కూడా చూడండి
* యోగితా రాణా
* వై. శ్రీలక్ష్మి

## మూలాలు


వర్గం:మహిళా ఐ.ఏ.ఎస్.ఆఫీసర్లు
వర్గం:కర్ణాటక
వర్గం:తెలంగాణ వ్యక్తులు